L 273/14
BG
Официален вестник на Европейския съюз
21.10.2022 г.
РЕГЛАМЕНТ ЗА ИЗПЪЛНЕНИЕ (ЕС) 2022/1992 НА КОМИСИЯТА от 20 октомври 2022 година за одобряване на екстракт от Chrysanthemum cinerariaefolium от разтворени и напълно развити цветове от Tanacetum cinerariifolium, извлечен с въглеводородни разтворители, като активно вещество за употреба в биоциди от продуктов тип 19 в съответствие с Регламент (ЕС) № 528/2012 на Европейския парламент и на Съвета (текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него, като има предвид, че: (1)
С Делегиран регламент (ЕС) No 1062/2014 на Комисията (2) е установен списък на съществуващи активни вещества, които следва да бъдат оценени с оглед на евентуалното им одобряване за използване в биоциди.
Списъкът включва екстракт от Chrysanthemum cinerariaefolium от разтворени и напълно развити цветове от Tanacetum cinerariifolium, извлечен с въглеводородни разтворители.
(2)
Екстрактът от Chrysanthemum cinerariaefolium от разтворени и напълно развити цветове от Tanacetum cinerariifolium, извлечен с въглеводородни разтворители, беше оценен за употреба в биоциди от продуктов тип 19 — „Атрактанти и репеленти“, както е определен в приложение V към Директива № 98/8/ЕО на Европейския парламент и на Съвета (3), който съответства на продуктов тип 19, както е определен в приложение V към Регламент (ЕС) № 528/2012.
(3)
За докладваща държава членка беше определена Испания и на 1 септември 2010 г. нейният оценяващ компетентен орган представи на Комисията доклада за оценка заедно със своите заключения.
След представянето на доклада за оценка бяха проведени обсъждания по време на технически срещи, организирани от Комисията, а след 1 септември 2013 г. — от Европейската агенция по химикали („Агенцията“).
(4)
От член 90, параграф 2 от Регламент (ЕС) № 528/2012 е видно, че веществата, за които оценяването от страна на държавите членки е приключило към 1 септември 2013 г., следва да бъдат оценявани съгласно разпоредбите на Директива 98/8/ЕО.
(5)
Съгласно член 75, параграф 1 от Делегиран регламент (ЕС) No 528/2012 Комитетът по биоцидите изготвя становището на Агенцията относно заявленията за одобряване на активни вещества.
На 3 декември 2021 г. Комитетът по биоцидите прие становището на Агенцията (4) в съответствие с член 7, параграф 2 от Делегиран регламент (ЕС) No 1062/2014, като взе предвид заключенията на оценяващия компетентен орган.
(6)
Съгласно това становище може да се очаква, че биоцидите от продуктов тип 19, съдържащи екстракт от Chrysanthemum cinerariaefolium от разтворени и напълно развити цветове от Tanacetum cinerariifolium, извлечен с въглеводородни разтворители, отговарят на изискванията, определени в член 5, параграф 1, букви б), в) и г) от Директива 98/8/ЕО, при условие че са спазени изискванията по отношение на тяхната употреба.
(1) ОВ L 167, 27.6.2012 г., стр. 1.
(2) Делегиран регламент (ЕС) No 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) No 528/2012 на Европейския парламент и на Съвета (ОВ L 294, 10.10.2014 г., стр. 1).
(3) Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
(4) Становище на Комитета по биоцидите относно заявлението за одобрение на активното вещество екстракт от Chrysanthemum cinerariaefolium от разтворени и напълно развити цветове от Tanacetum cinerariifolium, извлечен с въглеводородни разтворители; Продуктов тип: 19.
ECHA/BPC/314/2021, прието на 3 декември 2021 г.